Կարճ ժամանակում վարդակակաչը դարձավ հարստության եւ ազնվականության խորհրդանիշ։ Բույսի սոխուկների գինը հասնում էր աստղաբաշխական թվերի, այն մշակվում էր միայն արքաների այգիներում։ Այս գեղեցիկ ծաղիկները գրավեցին այդ ժամանակաշրջանի բազմաթիվ ականավոր մարդկանց սրտերը. Ռիշելյե, Վոլտեր, Ֆրանց 2-րդ, Լյուդովիկոս 18-րդ եւ այլք։ Սակայն այն, ինչ կատարվեց Հոլանդիայում, կարելի է բնորոշել «մեկ խոսքով»` վարդակակաչային մոլուցք։ Երեւույթը սկիզբ առավ այն ժամանակ, երբ Կլուզիուսին 1570 թվականին հրավիրեցին աշխատելու այդ երկրում։